📢 INFORMARE PUBLICĂ – privind utilizarea apei din rețeaua publică
În contextul consumului ridicat de apă, vă aducem la cunoștință că:
🔹 Apa din rețeaua publică de alimentare este destinată exclusiv consumului casnic (băut, igienă, gătit și alte nevoi esențiale).
🔹 Udarea gazonului, a grădinilor, umplerea bazinelor sau spălarea aleilor și curților NU sunt priorități în acest context, iar folosirea apei în aceste scopuri afectează alimentarea altor gospodării și pune presiune pe sistemul de distribuție.
📉 În ultima perioadă, presiunea apei a scăzut semnificativ în mai multe zone ale orașului tocmai din cauza unui consum excesiv în scopuri care nu sunt esențiale.
✅ Vă rugăm să folosiți cu responsabilitate resursele de apă și să contribuiți, alături de noi, la menținerea unui serviciu public funcțional pentru toți.
❗️Dacă situația persistă, Aqua Călimani va trebui să oprească temporar în anumite intervale orare alimentarea cu apă prin rotație pe fiecare zonă pentru a asigura debitul de apă necesar alimentării cu apă a fiecărei zone. 
🙏 Vă mulțumim pentru înțelegere și spiritul civic!

